钦定古今图书集成/明伦汇编/家范典/第012卷 > 北齐颜氏家训 > 《风操篇》
## 钦定古今图书集成/明伦汇编/家范典/第012卷 > 北齐颜氏家训 > 《风操篇》

“二亲既殁，所居斋寝，子与妇弗忍入焉。”北朝顿丘李
构母刘氏夫人亡后所住之堂，终身锁闭，弗忍开入
也。夫人宋广州刺史纂之孙女，故构犹染江南风教。
其父奖为扬州刺史，镇寿春，遇害。构尝与王松年、祖
孝征数人同集谈䜩，孝征善画，遇有纸笔，图写为人。
顷之，因割鹿尾，戏截画人以示构，而无他意。构怆然
动色，便起就马而去。举坐惊骇，莫测其情。祖君寻悟，
方深反侧，当时罕有能感此者。吴郡陆襄，父闲被刑，
襄终身布衣，蔬饭虽姜菜有切割，皆不忍食，居家唯
以掏摘供厨。江陵姚子笃，母以烧死，终身不忍啖炙。
豫章熊康父，以醉而为奴所杀，终身不复尝酒。然礼
缘人情，恩由义断，亲以噎死，亦当不可绝食。

“《礼经》，父之遗书，母之杯圈，感其手口之泽，不忍读用，
政为常所讲习，雠校缮写，及偏加服用，有迹可思者
耳。若寻常坟典，为生什物，安可悉废之乎？既不读用，
无容散逸，唯当缄保，以留后世耳。”思鲁等第四舅，母
亲，吴郡张建女也。有第五妹，三岁丧母，灵床上屏风
平生旧物，屋漏沾湿，出曝晒之，女子一见，伏床流涕。
家人怪其不起，及往抱持，荐席淹渍，精神伤怛，不能
饮食，将以问医。医诊脉云：“肠断矣。”因尔便吐血，数日
而亡。中外怜之，莫不悲叹。

《礼》云：“忌日不乐。”正以感慕罔极，恻怆无聊，故不接外
宾，不理众务耳。必能悲惨自居，何限于深藏也。世人
或端坐奥室，不妨言笑，盛营甘美，厚供斋食。迫有急
卒，密戚至交，尽无相见之理。盖不知礼意乎？魏世王
修母以社日亡，来岁社修，感念哀甚，邻里闻之，为之
罢社。今二亲丧亡，偶值伏腊分至之节，及月小晦后
“忌之外，所经此日，犹应感慕，异于馀辰，不预饮䜩，闻
声乐及行游也。”

又

江南风俗，儿生一期，为制新衣，盥浴装饰，男则用弓
矢纸笔，女则刀尺鍼缕，并加饮食之物，及珍宝服玩，
置之儿前，观其发意所取，以验贪廉愚智，名之为“试
儿。”亲表聚集，致䜩享焉。自兹已后，二亲若在，每至此
日，尝有酒食之事耳。无教之徒，虽已孤露，其日皆为
供顿，酣畅声乐，不知有所感伤。梁孝元年少之时，每
八月六日载诞之辰，常设斋讲。自阮修容薨殁之后，
此事亦绝。

人有忧疾，则呼天地父母，自古而然。今世讳避，触途
急切。而江东士庶，痛则称祢。祢是父之庙号，父在无
容称庙，父没何容辄呼？《苍颉篇》有0EA8字训诂，云“痛而
謼也”，音羽罪反，今北人痛则呼之。《声类》音于来反，今
南人痛或呼之。此二音随其乡俗，并可行也。

父母疾笃，医虽贱虽少，则涕泣而拜之，以求哀也。《梁》
孝元在江州，尝有不豫，世子方等亲拜。中兵参军《李
猷》